Jar tu bude naozaj čo nevidieť a spoločne s ňou aj svieža jarná móda. Pre tú sú typické nielen ľahšie materiály, ale aj veselé farby. Tiež sa už nemôžete dočkať, až konečne začnete nosiť nové jarné kúsky? Prinášame vám neodolateľné tipy na jarné outfity, ktoré si zamilujete už teraz a s príchodom jari ich budete mať dokonale v malíčku!
Obľúbené sukne
S príchodom jari prichádza ruka v ruke aj sukňa. My, ženy, ich milujeme a nosíme ich s obľubou nielen do práce, ale vlastne aj kamkoľvek inam. V zime si ich toľko neužijeme, preto sa spoliehame na jar, kedy sa konečne oteplí a počasie nám umožní nosiť krátke aj dlhé sukne. Trendom tohtoročnej jari budú predovšetkým plisované sukne hrajúce veselými farbami. K nim môžete obliecť farebné silonky, odporúčame silnejšie, pretože horúco ešte určite nebude.
S čím kombinovať legíny?
Či je jar alebo zima, legíny ženy zbožňujú. Sú neskutočne pohodlné a navyše úžasne univerzálne. Ak neviete, čo k nim teraz na jar nosiť, skúste tuniky. Majú dlhší strih, ľahko schovajú zadoček a prípadne zamaskujú aj nejaké to kilo navyše, ktoré sa vám ešte nepodarilo po zime zhodiť. Pokiaľ ide o farby, nebojte sa siahnuť po nejakom extravagantnejšom kúsku, nehanbite sa nosiť výrazné vzory.
Nezabúdajte na doplnky
Súčasťou každého (nielen) jarného outfitu by mali byť aj doplnky. U žien je snáď samozrejmosťou skombinovať s outfitom kabelku, ktorú nosíme na každom kroku. Myslieť ale musíte aj na slnečné okuliare, pretože so slniečkom, ktoré na jar stále častejšie vykukuje, už sa vám budú určite hodiť. Svoj look môžete doplniť o peknú šatku uviazanú okolo krku, nechajte vyniknúť opasok okolo bokov, prípadne vyberte nejakú výraznú pracku. Na doplnky myslíme nielen my, aj muži stále častejšie dbajú na to, aby bol ich outfit zladený. Ak vyberáte doplnky nielen pre seba, ale aj pre partnera či rodinného príslušníka, stavte na opasky s výraznou prackou alebo praktické Citizen hodinky, ktoré vo svete módy predstavujú neochvejnú klasiku.
Košeľa je v dámskom šatníku klasika
Ak v dámskom šatníku niečo nesmie chýbať, potom je to košeľa. Už dávno neplatí, že košeľu nosia len muži, to je zastaraný názor, ktorý sme my, ženy, už toľkokrát pokorili práve tým, že aj nám košele pristanú. Košeľa je vďačná v tom, že s jej pomocou hravo vytvoríte elegantný outfit. Môžete ju nosiť do práce, môžete v nej vyraziť na pohovor alebo pokojne na schôdzku len vo dvojici. Košeľa vyzerá veľmi dobre v kombinácii s úzkymi džínsami, prípadne puzdrovou sukňou. V prípade elegantných lookov myslite na spomínané doplnky. Ležérneho looku dosiahnete napríklad tým, že si rukávy košele vyhrniete na úroveň lakťov. Na jedno zápästie si potom vezmite hodinky a na druhé tenký zlatý alebo strieborný náramok. Farbu košele môžete pokojne zladiť s farbou ciferníka, napríklad také hodinky značky Seiko ponúkajú širokú paletu farieb a prevedení, z ktorých si určite vyberiete.
S džínsami do práce aj na rande
Stálicou v šatníku žien i mužov je samozrejme aj taká klasika, ktorú poznáme úplne všetci – džínsy. Každý z nás má minimálne jedny, nájdu sa ale aj takí, ktorí ich majú hneď niekoľko. Modré, čierne, rôzne strihy alebo dĺžky, s vreckami alebo dierami – džínsy sú skrátka istota, s ktorou to nikdy nepokazíte. Teraz na jar vám prídu vhod (ostatne ako po celý rok), môžete k nim nosiť košeľu, tuniku alebo pokojne už spomínaný top. Dobre bude vyzerať aj romantická blúzka alebo úplne obyčajné jednofarebné tričko. Džínsy totiž znesú úplne všetko a hrdo vás môžu sprevádzať nielen do práce, na pohovor, dôležité jednanie alebo kávičku s kamarátkou, ale napríklad aj na rande.
Zdroj obrázka 1: Victoria Chudinova / Shutterstock.com
Zdroj obrázka 2: lucky boy studio / Shutterstock.com